A Concellaría de Promoción Económica redobra a aposta polo comercio local coa campaña “Este Nadal en Carballo” | AXOBER\nPublicación da entrada:15 Decembro 2020\nAs compras dos vindeiros días poderán ser recompensadas cunha sesión de auto-cine e cunha viaxe\n“Este Nadal en Carballo” queremos seguir contribuíndo á reactivación da economía local con iniciativas que poñan en valor o noso variado, moderno e profesional sector terciario. E como demostra o éxito da tarxeta “Sempre Carballo”, que xerou un movemento extraordinario no mes de novembro, temos o comercio, a hostalaría e os servizos necesarios para que “Este Nadal en Carballo” poidamos seguir gozando das nosas tradicións malia os peches perimetrais e as restricións.\nCon eses obxectivos, dende a Concellaría de Promoción Económica lanzamos unha campaña de dinamización comercial que inclúe distintas accións enfocadas a potenciar o consumo local como unha das fórmulas que nos axudará a superar a crise derivada da COVID-19. Publicidade, elementos decorativos e ornamentais nas zonas máis comerciais e premios forman parte dunha estratexia de promoción da economía carballesa na que vimos traballando permanentemente, e pola que agora redobramos a nosa aposta.\nA partir do sábado 12 de decembro non tires os recibos das túas compras, porque cada tíquet de calquera establecemento comercial do municipio de Carballo (agás alimentación e farmacia) por valor de 20 euros ou máis pode ter premio!\nPor un importe superior a 20 euros de compra terás opción a reservar praza nunha sesión de auto-cine. Este é o sistema:\nCon cada tíquet recibirás unboleto cun código.\nAs reservas faranse por orde de solicitude e ata cubrir as prazas dispoñibles.\n“Este Nadal en Carballo” hai premio!\nAclaración: non é necesario adherirse ou inscribirse na campaña. Valerán os tíckets de todas as empresas de Carballo\nNova AnteriorAXUDAS PARA A INSTALACIÓN, REFORMA E ADAPTACIÓN DAS TERRAZAS DOS ESTABLECEMENTOS DE HOSTALERÍA E RESTAURACIÓN E A ADQUISICIÓN DE ELEMENTOS DE ENVASADO E EMBALAXE PARA O SERVIZO DE CONSUMO NO DOMICILIO\nSeguinte NovaAXUDAS PARA NOVOS EMPRENDEDORES: GALICIA EMPRENDE 2021


Esta obra de Castelao cóntanos tres historias de tres vellos que están namorados de cadansúa rapaza, pero dáse a coincidencia de que estas rapazas son moito máis novas que eles.\nEstes vellos son bastante ricos, polo que as rapazas intentan aproveitarse da situación.\nNo primeiro caso, o namorado é o boticario que esta tolo por Lela, no segundo lance é Don Ramón o namorado, e rapaza, Michaela, acaba facéndose coa súa herdanza. Por último, na derradeira historia é Pimpinela, influenciada polos seus pais, quen se aproveita de Fuco.\nTodas as historias acaban coa morte dos vellos, dando Castelao a entender que os vellos non deben de namorase pois esas historias sempre acaban mal.\nConsidero que nesta obra, o autor fixo unha crítica social e ao mesmo tempo unha advertencia ou consello, pois na súa época estes casos repetíanse con frecuencia.\nRecomendo moito este libro porque non é para nada difícil de entender e pódese ver perfectamente o estilo e a característica retranca de Castelao.


Terra de Celanova e Baixa Limia lideraran a rexeneración laboral na provincia de Ourense - Deputación Provincial de Ourense\nTerra de Celanova e Baixa Limia lideraran a rexeneración laboral na provincia de Ourense\nO Observatorio Económico Ourensán destaca que o mercado de traballo medrou na Baixa Limia un 3,5% no último ano, o mellor rexistro comarcal, e o de Terra de Celanova repuntou un 1,7%.\nManuel Baltar afirma que entre A Limia, Terra de Celanova e A Baixa Limia aportan 10 dos 53 concellos ourensáns que presentan creación neta de emprego en 2016, "signo de que as tres comarcas aceleran o paso da recuperación".\nOurense, 22 de febreiro de 2017.- As comarcas de Terra de Celanova e Baixa Limia lideraran a rexeneración laboral na provincia de Ourense. Así o reflicten os datos do Observatorio Económico Ourensán, presentados hoxe nun acto celebrado na Casa do Concello de Celanova coa participación do presidente da Deputación de Ourense, Manuel Baltar; o profesor da Universidade de Vigo Andrés Mazaira, e o xerente do Inorde, José Manuel Rodríguez.\nO Observatorio –instrumento de análise socio-económico que puxo en marcha a Deputación de Ourense- constata que o mercado de traballo medrou na Baixa Limia un 3,5% no último ano, o mellor rexistro comarcal, e o de Terra de Celanova repuntou un 1,7%, datos que segundo o presidente do goberno provincial fan que A Limia, Terra de Celanova e A Baixa Limia teñan 10 dos 53 concellos que presentan creación neta de emprego en 2016, "un signo de que as tres comarcas aceleran o paso da recuperación".\nNo acto, acto ao que asistiron representantes institucionais, empresariais e sociais destas comarcas, Baltar dixo que o Observatorio identifica a Terra de Celanova e á Baixa Limia "como dous claros exemplos de territorios que están a rendabilizar a rexeneración económica e laboral". Na fase intensa da crise, entre 2011 e 2013, a comarca de Celanova foi a segunda que perdeu máis emprego, e A Baixa Limia figuraba como a terceira comarca máis castigada. "Sen embargo –explica Manuel Baltar- no actual ciclo de rexeneración laboral a situación mudou, e as dúas comarcas están entre os principais axentes da reactivación laboral, ata o punto de que a Baixa Limia liderou en 2016 a creación neta de emprego na provincia, cun auxe do 3,5%, a máis do dobre de velocidade que a media ourensá (1,5%)".\nPola súa banda, Terra de Celanova ampliou o seu mercado laboral nun 1,7% no último ano -a un ritmo case idéntico ao da comarca de Ourense- e nun 3,6% na actual fase de rexeneración, desde mediados de 2014. As proxeccións do Observatorio anticipan que cando arranque o segundo semestre de 2018, esta comarca terá afianzado de novo os 5.000 empregos, chanzo do que permanece afastada desde o cuarto trimestre de 2012.\nPola súa banda, Andrés Mazaira explicou que desde o ámbito municipal, seis concellos celanoveses foron xeradores de emprego neto en 2016, entre eles o de Celanova, "que se converteu na cuarta mellor cabeceira comarcal da provincia, cunha subida do 2,8%". As alzas aínda foron maiores en Ramirás (4,2%) e A Bola (3,4%). Os catro descensos rexistrados oscilaron entre o -2,3% de Pontedeva e o -0,8% que compartiron Quintela de Leirado e A Merca. "No seu conxunto, Terra de Celanova sostén o 4,8% do emprego total da provincia", afirmou o profesor Mazaira.\nNo caso da Baixa Limia, e a pesares de ser a segunda comarca ourensá que está a rexenerar emprego a máis forte ritmo desde o inicio da recuperación, "o Observatorio detecta que aínda precisará tres anos completos para que o seu mercado de traballo local retorne á dimensión que tiña en 2011, cando cedera a barreira das 2.000 afiliacións", destacou Andrés Mazaira.\nEntre os seus concellos só a cabeceira comarcal perdeu emprego o ano pasado. En 2016, Bande acurtou o seu mercado laboral nun 1,2%, en contraste co 8,1% de ampliación en Entrimo, co 5,5% de Muíños e co 4,2% de Lobios. Mentres, Lobeira conservou o número de empregos (preto de 200) do ano anterior.\nO Observatorio sinala que na comarca da Limia a rexeneración de emprego transita a unha velocidade anual do 1,1%, case medio punto por debaixo da media da provincia. E no acumulado da recuperación económica, o avance está no 1,8%, cando a media ourensá supera lixeiramente o 4%. Neste caso, as proxeccións do Observatorio deixan a unha distancia de cinco anualidades a reconquista dos 6.500 empregos existentes no ano 2011.\nE todo a pesares de que sete dos seus once concellos están a crear emprego neto e de que dous deles teñen praza no ranking dos dez grandes xeradores laborais da provincia. De feito, o municipio de Baltar foi en 2016 o de maior crecemento do emprego (14,5%) de toda a provincia. E Porqueira (6,1%) ocupou o sexto posto. A Limia aportou a sexta parte dos xeradores ourensás que superaron o 5% de crecemento, nivel ao que tamén se achegaron Trasmiras (4,8%) e Sandiás (4,5%). Xinzo de Limia impulsou un 0,8% de novo emprego. Con 3.218 afiliacións, Xinzo concentra o 52,3% de todo o emprego da comarca. As evolucións negativas do último ano corresponderon a Vilar de Barrio (-9,2%), Calvos de Randín (-3,8%) e Os Blancos (-2,9%).\nAs empresas e os centros de traballo radicados na Baixa Limia crearon un 6,7% de emprego neto en 2016, os da Limia un 2,3% e os de Terra de Celanova un 1,4%.\nNa Baixa Limia os seus cinco concellos fan pleno, con incrementos moi significativos en Lobeira (19,2%), concello que en 2016 pasou a contar con 14 empregos máis que os que presentaba en 2015; en Lobios (8,3%), cun diferencial positivo de 21 afiliacións; e en Muíños (7,9%), con 12 empregos máis. Desde esta variable, Bande tamén foi xerador de emprego no cómputo de 2016, cun saldo neto de 9 empregos (subida do 3,9%), o que suaviza o descenso rexistrado na estatística das afiliacións dos residentes no municipio.\nNa Limia, Porqueira impulsou un 48,7% de emprego neto (presenta 38 postos máis que hai un ano) e Baltar un 11% (15 empregos máis). As demais alzas son máis contidas e van desde o 1,2% de Calvos de Randín ata o 3,8% de Xinzo de Limia, cabeceira que saldou 2016 con 100 empregos máis. No lado das baixadas, Vilar de Barrio perdeu 48 afiliacións locais (caída do 16,1%), Os Blancos 18 (-13,3%) e Trasmiras cedeu tres (-1,4%). Non houbo variación en Sandiás, que conserva 241 empregos.\nEsas notables mellorías danse a pesar de que as cabeceiras comarcais están entre as catro da provincia que reduciron menos paro en 2016. Aos concellos de Celanova (-5%), Bande (-7,8%) e Xinzo de Limia (-8,1%) acompáñaos nesta estatística Verín, que anota a baixada máis suave (-4,5%) entre as doce cabeceiras.\nNa Baixa Limia a poboación sitúase nos 7.126 habitantes (a 1 de xaneiro de 2016), cun retroceso do 3,82% no último ano e do 29,4% desde o 2000. Nesta comarca reside o 2,26% da poboación provincial. O seu peso en termos demográficos no conxunto da provincia ten diminuído en 0,66 puntos fronte ao que presentaba no ano 2010. Cunha idade media de 57,2 anos, a taxa de envellecemento é de 888,90, a segunda máis elevada da provincia. Todos os seus concellos perderon poboación no ano 2016 respecto ao 2010 e 2000. A cabaceira comarcal ve como tamén caeu o seu peso específico no conxunto da poboación comarcal: supón o 23,41% do total fronte o 25,78% que acadaba no ano 2000. Pola contra, Muíños e Entrimo incrementaron o seu peso relativo, ata acadar os actuais niveis do 20,23% e 14,60%, respectivamente.


O Concello de Boiro intervén na AC-305, ao seu paso por Cimadevila, para mellorar a seguridade viaria – O Barbanza\nO Concello de Boiro intervén na AC-305, ao seu paso por Cimadevila, para mellorar a seguridade viaria\nXaneiro 18, 2022 S.P.\nO Concello de Boiro está a realizar melloras na estrada AC-305 ao seu paso pola vila co obxectivo de “intensificar as medidas de seguridade de peóns e condutores no lugar de Cimadevila”. A mellora da iluminación e a reordenación do espazo son algunhas das medidas que se están a levar a cabo “para a redución das incidencias”, explicaron fontes do Goberno local.\nUnha das actuacións que se levou a cabo nos últimos días foi a reorganización dos espazos de estacionamento, que se colocaron en oblicuo “para lograr un maior aproveitamento do espazo e adaptalos ao recollido no código de circulación”, buscándose con isto optimizar “a fluidez no tráfico á hora de efectuar manobras”.\nCon esta disposición dos estacionamentos mellorase tamén a visibilidade, sobre todo nas zonas de curva.\nRealizáronse tamén modificacións nas paradas de autobús, emprazadas até o de agora antes dos pasos de peóns, o “que viña supoñendo un perigo á hora de cruzar”, sinalou o Concello, que apostou por colocalas despois e mellorar a visibilidade das mesmas. No ano 2020 mellorouse tamén a iluminación dos pasos de peóns para aumentar a visibilidade.\nEstas actuacións para mellorar a seguridade da AC-305 complementaranse con máis intervencións en datas vindeiras. De feito, o Concello fixo xa varias solicitudes á titular da vía para a instalación dos sistemas máis axeitados para a redución da velocidade e a sinalización dos pasos de peóns.


Moedas asiáticas: iens e shekels | Noticias de viaxes\nMariela Carril | | consellos\nAínda queda moito tempo para que o mundo use unha moeda única, ao estilo das películas de ciencia ficción que falan dun mundo unido baixo un único sistema político e financeiro, sen barreiras xeopolíticas. ¿Sucederá iso algunha vez?\nMentres tanto, e aínda a pesar dalgúns cambios ou mercados comúns, aínda hai moitas moedas. Hoxe temos que falar o ien e o shekel, a moeda de Xapón e Israel.\n1 O ien xaponés\nO ien xaponés\nÉ a moeda nacional de Xapón e unha das moedas máis importantes do mundo. A palabra, se a traducimos literalmente, significa círculo o redonda e parece que a moeda orixinal que inspirou o deseño copiou o peso mexicano.\nO ien foi introducido durante a Restauración Meiji, o período da historia xaponesa que marca o final do feudalismo e o regreso á vida política do emperador despois duns centos de anos de ser ensombrecido polos máis poderosos señores feudais do vello Xapón.\nA Restauración Meiji tamén significou a modernización do país, que basicamente se ve na película O último Samurai protagonizada por Tom Cruise e tendo que ver coa formación dun estado moderno de estilo europeo.\nNestes anos de profundos cambios para a sociedade xaponesa é cando chega o ien para substituír o mon, a moeda do período anterior, o período Edo.\nEstablécese legalmente como moeda nacional mediante unha lei de 1871 e era necesario que o país entrase no sistema moderno que nese momento xiraba arredor do Patrón de ouro.\nQue é o patrón ouro? Cada moeda nacional emitida tiña a súa respaldo de ouro e foi así durante bastante tempo, aínda que hoxe en día esa paridade xa non se respecta. A verdade é que a partir de entón o ien entrou no xogo das moedas do sistema flotante e, por suposto, todos os cambios no sistema financeiro influíron nel desde o afastado 1871 ata a data.\nBen as moedas son 1, 5, 10, 50, 100 e 500 y os billetes de 1, 2, 5 e 10 iens. As moedas úsanse moito e os xaponeses sempre están desesperados polas contas.\nÉ un país onde o efectivo, o efectivo, polo que, aínda que a tarxeta de crédito está presente e avanza cada vez máis, as tendas, supermercados e locais gastronómicos sempre prefiren o diñeiro rápido e rápido. Teña isto en conta se está a pensar en visitar Xapón.\nÉ un antigo nome acadio ou hebreo pero con raíces na antiga sumeria. Nese tempo moi afastado o seu valor estaba directamente ligado ao peso do trigo, polo que se calcula que un siclo equivalía a aproximadamente 180 gramos de trigo, máis ou menos. Falamos de dous mil cincocentos anos antes de Cristo, para facernos unha idea.\nHabía varias cidades que usaban o nome e esta moeda pero en vez de estar relacionadas co peso do trigo xa estaban relacionadas co do ouro e a prata. Hoxe o país que segue a usar o siclo é Israel. Aquí o nome ten un gran peso e é un símbolo para a nación.\nIsrael tivo moitas moedas ao longo da súa curta historia como país: Gerah Kurus, Akce, a libra palestina, o shekel e o shekel anteriores ao actual. El shekel, shekel ou shekel é a moeda de Israel desde 1980 e substituíu a lira israelita.\nCinco anos despois, isto foi substituído pola novo Shekel, con moedas e billetes, por suposto, e coa intención de revitalizar e desenvolver a economía israelí. Cada siclo divídese en 100 agoroth (ágora en singular).\nHai billetes de 20, 50, 100 e 200 siclos e moedas de 10, 5 e 1 siclo e 50, 10 e 5 agoroth. Dígolle que se está a pensar en visitar Israel pode entrar no país con moeda estranxeira e facer o cambio correspondente en bancos, casas de cambio, hoteis e oficinas de correos de todo o país.\nPor suposto, desde a propia páxina web de turismo do país aconsellan garda algúns dólares ou euros porque hai sitios moi turísticos que aceptan esta moeda estranxeira directamente.\nAdemais, se algunha vez viaxaches xa sabes que non tes que cambiar todos os cartos á vez pero aos poucos, para aproveitar os tipos de cambio e non perder nin un centavo. En Israel tamén pode retirar cartos dos bancos se aceptan as túas tarxetas de crédito internacionais.\nE, por suposto, se gardaches algúns shekels e estás no aeroporto internacional Ben Gurion, podes cambialos de novo. Acepta un tipo de cambio máximo de ata 500 dólares estadounidenses ou o seu equivalente noutras moedas.\nY se a túa moeda é o euro estás de sorte porque, aínda que o novo shekel é unha moeda que permitiu o crecemento económico de Israel, non está ao nivel do euro polo que tes unha vantaxe.\nFinalmente, Se es español, non gardes shekels porque en España non poderás cambiar a moeda Non deixes Israel sen cambialo todo.\nCamiño completo ao artigo: Noticias de viaxes » Viaxe » consellos » Moedas asiáticas: iens e shekels\n6 razóns para cruzar con nenos


“Nin aulas sexistas nin normas franquistas”. Protesto contra o 'machismo' na USC - SOCIAL - Sermos Galiza - Diario de intereses galegos\n“Nin aulas sexistas nin normas franquistas”. Apoian as alumnas expdientadas pola USC por protestar contra o “machismo”\nX.M.P. 08 setembro 2016 14:16 h.\nVarias ducias de persoas concentráronse para exixir que non se sancione ás alumnas que protestaron contra o profesor Luciano Méndez. “Fano en base a unha norma franquista”, afirman.\nusc social machismo\nVarias ducias de persoas concentráronse nesta quinta feira perante o edificio do reitorado da USC para exixir que a Universidade non sancione as alumnas que en marzo pasado protestaron “pacificamente” contra o profesor Luciano Méndez polos seus “repetidos comentarios machistas”. As persoas concentradas demandaron, tamén, que se afaste da docencia na USC a este mestre, ao que responsabilizan dun “discurso de odio” do que non se retracta. Un acto que decorreu con motivo da presentación das alegacións por parte das alumnas ameazadas de expediente.\n“A normativa á que recurre a USC para intentar sancionarnos data do ano 1954, e foi promulgada polo dictador Francisco Franco”\nA concentración estaba convocada por 'Teteiros Ceives', alumnado do Máster de Igualdade, Xénero e Educación. Dúas faixas ('Luciano fóra da USC' e 'USC:normativa franquista') presidían a concentración. “Nin aulas existas nin normas franquistas”, un dos lemas máis coreados polas concentradas. Por que esta referencia á norma frabnquista? “A normativa á que recurre a USC para intentar sancionarnos data do ano 1954, e foi promulgada polo dictador Francisco Franco. A universidade pública non pode rexirse por unha normativa franquista e aínda menos utilizala para perseguir unha protesta ideolóxica en favor da igualdade”, afirman. A isto engaden que “todo o proceso disciplinario deuse de xeito opaco, sen garantías legais, imputando feitos inespecíficos”. Tpor iso, entenden que se atopan nunha situación de indefensión. Máxime cando a sanción pode acarrearlles, din, a perda da matrícula.\nPola contra, consideran que a sanción que establece a USC a Luciano Méndez, 2 meses sen emprego e soldo, é “insuficiente”, pois o docente “tense reafirmado repetida e publicamente no seu discurso de odio”. Entenden que Méndez demostrou a súa incapacidade para dar aulas, “especialmente a mulleres novas”. O pasado mes de febreiro Luciano Méndez proferiu repetidos comentarios machistas contra unha alumna, diante dela e do resto do alumnado,. Esta, acompañada doutras compañeiras, presentou unha denuncia na universidade\nNo acto que decorreu na Praza do Obradoiro, unha moza caracterizada como se for Luciano Méndez adicouse a medir, cun “escotímetro”, o escote das participantes na concentración para ver se cumprían cos requisitos e desexos “machistas” do docente. Outra compañeira, caracterizada como Franco, axudáballe na tarefa e gababa as bondades da norma franquista que serve para sancionar as alumnas que protestaron contra Luciano Méndez.\nPOLÍTICA | 10 de decembro de 2019\n"A emigración non é pasado; é un problema presente"\nMenos de dous meses despois de que a plataforma Vía Galega lanzara a campaña 'Non emigramos, expúlsannos. Soberanía para crear traballo digno na Galiza', as demandas para que as Administracións públicas do país se comprometan co problema -"unha sangría á que lle hai que pór cancelas", explicou Anxo Louzao, un dos portavoces- xa foron debatidas en 27 concellos do país e presentadas no conxunto dos 313.\nFaladoiro da ASPG sobre muller e deporte con Vero Boquete e Cristina López\nEsta cuarta feira, co título ‘‘As mulleres no mundo do deporte de competición’. Ás 20:00 horas no Edificio Administrativo en Pontevedra.


NOVAS DAS BIBLIOTECAS: Menús literarios refrescantes para este verán nas Bibliotecas de Redondela\nMenús literarios refrescantes para este verán nas Bibliotecas de Redondela\nNin cañas nin xelados nin chiringuitos! 😎\nSe queredes estar fresquiños e sortear as calores deste verán, o mellor que podedes facer é achegarvos a unha boa lectura.\nNas bibliotecas de Redondela temos un menú semanal que pode satisfacer os máis delicados padais lectores. Lectura-fusión, cociña de autor (literario) que non deixará indiferentes aos nosos comensais das letras.\nHidratádevos e refrescádevos cun bo texto e esquecerédevos das sufocantes temperaturas destes meses 💞\nNA BIBLIOTECA DE REDONDELA, tedes un menú lector semanal san e equilibrado:\nO menú literario que ofrece a Biblioteca de Redondela do 10 ao 21 de xullo...Tres primeiros, tres segundos e a escoller entre tres postres! 😀 Non entra café nin copa😉#asnosasbibliotecas\nUna publicación compartida de Bibliotecas P. M. Redondela (@bibliotecas_de_redondela) el 10 de Jul de 2017 a la(s) 7:05 PDT\nMenú literario da semana na biblioteca de Redondela #asnosasbibliotecas\nUna publicación compartida de Bibliotecas P. M. Redondela (@bibliotecas_de_redondela) el 17 de Jul de 2017 a la(s) 10:06 PDT\nNA BIBLIOTECA DE CHAPELA, unha degustación suxerente, e un espazo preparado para o voso benestar lector:\nO menú literario das bibliotecas de Redondela comeza a atraer a algúns lectores 🐻📖 Moi recomendables as nosas propostas de lectura de verán #asnosasbibliotecas\nUna publicación compartida de Bibliotecas P. M. Redondela (@bibliotecas_de_redondela) el 21 de Jul de 2017 a la(s) 9:43 PDT\nDe novo o noso plantígrado amigo achégase á nosa terraza literaria. Pero hoxe, máis aló do noso menú, decide facer unha escolla máis personalizada. Lembrade que na #biblio_de_chapela podedes aproveitar esta semana para facer a vosa selección personalizada de novelas, contos, poemas e historias que poderedes ler durante todo o mes de agosto 📚📚\nUna publicación compartida de Bibliotecas P. M. Redondela (@bibliotecas_de_redondela) el 24 de Jul de 2017 a la(s) 2:07 PDT\nEtiquetas: Actividades, As nosas bibliotecas Publicado por Novas das Bibliotecas


Recibindo a Copa : MAQUIANS\nO que non sei é de que copa estamos a falar, pero como podedes intuir, a entrada de hoxe é continuación da de onte, e as fotos son da mesma serie. Nelas vemos a uns rapaces que non logro distinguir, saíndo dende o graderio cara o centro do campo para facerlle entrega ó capitán do equipo o trofeo. Supoño que o capitán era Mirian, que ó agacharse para saudar os rapaces deixa espacio á cámara para que se vexan algúns dos seus compañeiros do equipo, coma o seu amigo Rafael.\nFai moitos anos que non entro no campo de fútbol do Xestal, pero lembro ben como era daquela, xa que era alí onde pasabamos moitas tardes dos domingos asistindo os encontros do equipo que daquela militaba na 1ª Divisió rexional.\nLembro tamén que estaba rodeado por unha pista de cinza branda, á que tódolos anos nos levaba D. Gerardo a facer competicións de atletismo.\nQue eu recorde sempre faciamos o mesmo, unha carreira de fondo, da que non lembro cantas voltas se lle daba ó campo, unha de velocidade na recta da tribuna, lanzamentos de peso nun círculo de cemento que estaba situado a carón da portería que dá a San Cristobo, e os saltos de lonxitude e de altura ó seu lado, nunha caixa chea de area na que nos divertiamos moito, ata que chegaba o momento de saltar a altura. Cada un se zafaba como podía, uns ían de cabeza, outros de rodillo, e outros co medo metido no corpo amagaban e tiraban o listón, pero a moi poucos se lles ocorría saltar de espaldas ao estilo Fosbury. A caída era dura.


Boiro declara tres días de loito oficial polo falecemento de D. Jesús Alonso Fernández fundador de Jealsa- Rianxeira e convoca pleno extraordinario o sábado – O Barbanza\nBoiro declara tres días de loito oficial polo falecemento de D. Jesús Alonso Fernández fundador de Jealsa- Rianxeira e convoca pleno extraordinario o sábado\nMaio 27, 2022 Redacción\nO Concello de Boiro vén de declarar tres días de loito oficial polo pasamento de D. Jesús Alonso Fernández. O loito oficial será dende as 00.00 horas do día 28 de maio ata as 24.00 horas do día 30 de maio de 2022, durante os cales as bandeiras dos edificios públicos municipais ondearán a media hasta.\nO Concello de Boiro, en nome do goberno local, toda a corporación e os traballadores municipais, manifesta o seu máis profundo pesar polo falecemento de D. Jesús Alonso Fernández e as condolencias á familia.\nO Concello de Boiro convoca amais un pleno extraordinario e urxente que se vai celebrar este sábado 28 de maio de 2022 ás 11.30 horas no Salón de Plenos da Casa Consistorial de Boiro coa seguinte orde do día:\nPronunciamento sobre a urxencia.\nMostra de condolencia, recoñecemento e respecto con motivo do\nfalecemento de Don Jesús Alonso Fernández, exalcalde do Concello\nO histórico empresario Jesús Alonso Fernández, fundador do imperio conserveiro grupo Jealsa e exalcalde de Boiro, faleceu á primeira hora desta tarde aos 92 anos. Alonso levaba uns anos afastado dos negocios por temas de saúde, pero o seu falecemento provocou un enorme pesar no seu Boiro natal e a comarca do Barbanza, onde o grupo conserveiro xeral miles de empregos. Será enterrado mañá na súa cidade natal.\nJealsa foi fundada por Alonso Fernández en 1958 cunha pequena fábrica en Vilaxoán e aos poucos foi incrementando a súa actividade. En 2015 deixou a empresa en mans do seu fillo, Jesús Alonso Escurís, ata chegar ao día de hoxe, cunha facturación de máis de 704 millóns de euros e presenza en todo o mundo.\nDurante estes máis de 60 anos, desde a creación da súa primeira empresa conserveira, Jesús Alonso viu como aquela Rianxeira, coas curvas de Sofia Loren, chegou a miles de fogares en España e as conservas fabricadas en Boiro, cruzaban o Atlántico para conquistar mercados americanos. Na actualidade, o grupo de empresas que fundou este emprendedor boirense, agrúpanse en Jealfer, Jealsa, Alessa, Beltaine e Seanergy, con instalacións en Chile, Guatemala e Brasil.\nPero o máis importante para Jesús Alonso, relatan desde a compañía, sempre foi o desenvolvemento e benestar dos seus conveciños. Por iso, as empresas da familia Alonso Escurís manteñen os seus principais centros de produción na comarca do Barbanza, onde dan emprego a máis 3.000 persoas.\nJesús Alonso, ao cumprir 65 anos, deixou a primeira liña das súas empresas en mans da seguinte xeración para presentarse á Alcaldía de Boiro. Foi Alcalde do seu pobo durante dúas lexislaturas con maioría absoluta.\nHoxe en día, os seus fillos: Puri, Jesús M. Juan L, Javier e Miguel Alonso Escurís, seguen o legado do seu pai mantendo os valores e a filosofía de traballo que el lles inculcou.


Lar dos Avós: 2014\nAgora que estamos en Nadal a piques de rematar o ano agárdannos moitos días de xuntanza en familia, a carón dunha boa mesa con comidas e bebidas de pracer, polo que non estaría por demais recordar algúns refráns,( di -cese de eles que teñen moito de certo).\nAno novo e viño novo non manteñen.\nbotan a casa a perder,\ndormir e folgar\nPor beber medio netiño e comer media tallada\nA carne pon carne\no pan pon a panza\ne o viño guía a danza.\nque hai viño na cuba e chourizos no pote.\nA pouca comida\nO comer e o beber non queren presas.\nO pan con ollos, o queixo cego,\ne o viño anexo.\nPan, con fartura,\ne viño con, mesura.\nPan de onte\ncarne de hoxe\ne viño de antano\nmanteñen ó home sano.\nPan, que sobre,\ncarne que abonde,\nviño que non falte,\ne alegria que abaste.\nQuen ben come e ben bebe\nfai o que debe.\nCon auga e con aire\nnon convides a naide.\nHoxe as 4,45 da mañá atracou no porto de Barcelona, procedente de Málaga o barco mais grande do mundo, con capacidade para 8.460 persoas incluída a tripulación.\nFoi construído en Finlandia e pertence a navieira Royal Caribbean.\nIniciouse a súa construcción o ano 1997\nA súa primeira viaxe foi o dia 1 de Novembro do ano 2009\nMais fotografías en http://xeitosdeviaxar.blogspot.com.es/


Tres rehabilitacións simultáneas máis unha no Castelo de San Felipe - Historia de Galicia\nObras de rehabilitación no castelo de San Felipe en Ferrol / foto Concello de Ferrol\nO castelo de San Felipe está a converterse nun dos grandes referentes patrimoniais da ría de Ferrol e un dos grandes focos de investimento para o patrimonio da cidade. Por este motivo, o pasado martes o alcalde da cidade, Ángel Mato, visitou o castelo. Tratábase de ver de primeira man como se están a desenvolver os traballos en distintos puntos da fortaleza e dar a coñecer as propias obras.\nPois neste mesmo momento están a desenvolverse tres proxectos de rehabilitación simultáneos no castelo que motivan que este vaia a permanecer pechado ó público ata o 15 de xuño. Ademais destas tres rehabilitacións cabe destacar a recén inaugurada exposición permanente sobre a batalla de Brión, na sala de Cureñas, e estase a agardar un proxecto do Ministerio de Transportes, Mobilidade e Axenda Urbana no marco do 1,5% Cultural do Ministerio.\nA torre do século XIX da batería baixa, un gran traballo en proceso para novas exposicións\nUnha das obras máis ambiciosas que se están a desenvolver neste momento no castelo é a rehabilitación da torre do século XIX da batería baixa. Trátase dun Ben de Interese Cultural (BIC), a máxima categoría de protección del patrimonio galego. As obras, como xa contamos inclúen a adaptación e acondicionamento deste singular espazo para o seu novo uso expositivo.\nPara el estase a desenvolver o deseño e contido das dúas mostras que albergarán as dúas plantas da torre. A alta acollerá a mostra ‘A evolución das defensas da ría’ no período comprendido entre os séculos XVIII e XX e a baixa a exposición ‘Evolución do Castelo de San Felipe’, ambas tamén permanentes.\nEliminación de engadidos, recuperación das cubertas da sala de Cureñas e adaptación de aseos\nAdemais destas obras de rehabilitación da torre do século XIX da batería baixa, o Concello de Ferrol vén de iniciar outros dous proxectos. O primeiro refírese a varias obras de eliminación de elementos descontextualizados e non orixinais da fortaleza que se foron engadindo ó mesmo co paso dos anos debido ao seu uso militar e que xeran unha afección negativa sobre o monumento.\nEntre elas hai elementos como ladrillo á vista, alicatados de terrazo ou de baldosa cerámica, entre outros. Estes traballos inclúen tamén unha intervención sobre os aseos públicos da fortaleza, mellorando o seu aspecto e funcionalidade e converténdoos en accesibles.\nO proxecto contempla tamén unha obra de conservación e mantemento da cuberta da sala de Cureñas e dos corpos de garda situados no acceso principal, así como a mellora da sinalización interior do castelo polo mal estado dos paneis actuais. Estas obras adxudicáronse por 33.890 € máis IVE, e remataranse nun prazo máximo de execución é de dous meses.\nUn novo espazo de recepción e interpretación do castelo\nPor último o terceiro dos proxectos que se están a desenvolver no castelo, o segundo que vén de comezar o Concello de Ferrol, é a habilitación dun espazo para a divulgación histórica e cultural da fortaleza. Este espazo funcionará a modo de recepción ó público e mellorará a experiencia do usuario. Con este espazo quere axudarse á verdadeira transformación da fortaleza nun recurso cultural e turístico.\nEstes traballos inclúen a instalación na entrada do castelo dun mostrador de recepción de visitantes rotulado, en madeira hidrófuga e metacrilato que estará adaptado ás persoas con mobilidade reducida. Tamén unha nova iluminación que creará unha atmosfera cálida, espazos para a divulgación a través de material gráfico e un espazo para reproducir de forma continua contidos audiovisuais sobre o castelo.\nTamén se instalará unha lona exterior para sinalizar a recepción e acondicionarase un espazo con cadeiras para o persoal e un banco de descanso para o público. Este proxecto foi adxudicado recentemente por un importe de 14.600 € máis IVE e conta tamén cun prazo máximo de execución de dous meses.\nO proxecto máis agardado para a fortaleza, 500.000€ de 1,5% cultural\nAsí, na súa visita, o rexedor ferrolán apuntou que se trata “dun monumento único e localizado nun lugar inmellorable para o que temos previstas máis inversións”. Este é o caso do proxecto presentado e preaprobado do Ministerio de Transportes, Mobilidade e Axenda Urbana centrado na eliminación das humidades, o principal problema estrutural do castelo, cun importe que supera o medio millón de euros.\nPola súa banda, a concelleira de Patrimonio Histórico, Eva Martínez Montero, presente tamén na visita, explicou que nos últimos dous anos o goberno local investiu no castelo arredor de 150.000 euros a través do proxecto MMIAH, un plan europeo liderado pola cidade de Ferrol e integrado por outras oito cidades europeas que busca poñer en valor o litoral urbano do espazo atlántico a través da recuperación de bens en desuso asociados ó patrimonio militar, marítimo e industrial costeiro.\nTapias do castelo de San Felipe, en Ferrol, onde foron asasinados numerosos antifranquistas durante a Guerra Civil /foto panoramino.com\nUnha posta a punto de cara a tempada de verán\nAsí, estas tres intervencións están coincidir no tempo. Por mor disto o Castelo permanecerá pechado ó público ata o 15 de xuño como máximo co fin de poder desenvolver gran parte dos traballos sen interromper as visitas, tanto pola propia execución das obras como polo material acumulado no recinto.\nCon estas obras preténdese que antes do inicio da tempada de verán o Castelo presente a súa mellor cara. A vontade do goberno local “co impulso que estamos a dar a unha das nosas mellores xoias do noso patrimonio”, explicou Martínez Montero, “é poñer a punto a fortaleza para que estea nas mellores condicións de cara ao aumento das visitas que vaimos a rexistrar na cidade nos próximos meses”.\nTemas: Ángel MatoBatalla de BriónBaterías da ría de FerrolCastelo de San FelipeConcello de FerrolDefensa de Ferrol: a batalla de BriónEva Martínez MonteroFerrolprograma Interreg Espazo Atlántico 2014-2020 para o proxecto MMIAHría de FerrolSala de Cureñas do Castelo de San FelipeTorre do século XIX da batería baixa do Castelo de San Felipe\nSeguinte Así salvaron os veciños dúas sobreiras centenarias ameazadas de corta en Mondariz\nAnterior Nova intervención para converter a mámoa da Chousa Nova nun novo referente turístico de Silleda


UE-Mercosur, o acordo da discordia - NON ao TTIP!!\nPrensa UE-Mercosur, o acordo da discordia\nCualificado como “desequilibrado” polo principal sindicato alemán, “un engano” polo seu homólogo francés e de “vergoñoso” para os agricultores irlandeses, o acordo comercial alcanzado entre a Unión Europea (UE) e o Mercosur navega con rumbo incerto.\nA ratificación do pacto, que contou co visto e prace de dirixentes de ambas as formacións a finais de xuño, logo de dúas décadas de negociacións, inclúe aos 28 países da UE e aos catro do Mercado Común do Sur ( Mercosur): Brasil, Arxentina, Paraguai e Uruguai.\nO acordo, que non entrará en vigor ata dentro de dous anos, primeiro terá que ser convertido nun verdadeiro texto xurídico antes de ser sometido á aprobación dos Estados membros no Consello da UE, a institución que os representa.\nA partir dese momento, a xefatura do bloque comunitario poderao asinar de maneira oficial, mentres espera a votación no Parlamento Europeo que conducirá á súa entrada en vigor provisional.\nEn adiante, cada Estado membro terá que aprobalo, o cal implica que pasará polo estreito filtro dos parlamentos nacionais.\nENTRE APLAUSOS E ATRANCOS\nO polémico documento xa está a loitar co rexeitamento dun número considerable de agricultorxs, gandeirxs e ecoloxistas do Vello Continente, que ameazaron con boicotear a súa aprobación en todas as instancias comunitarias.\nO texto aínda non se fixo público, pero os detalles difundidos, especialmente no referente ás cotas agrícolas ofrecidas aos países do Mercosur, desataron a cólera dxs agricultorxs europeos.\nO principal sindicato agrícola da UE, Copa- Cogeca, cualificouno de “política comercial de dobre moral” e subliñou que o acordo fará máis grande “a fenda entre as normas esixidas aos agricultorxs europexs” e “o que se tolera dxs produtorxs do Mercosur” que exportarán ao bloque comunitario.\nXs agricultorxs do Vello Continente xa contan co respaldo de eurodeputadxs que representan a partidos das máis diversas cores políticas, o que presaxia unha longa batalla sobre o texto no Parlamento Europeo e, posteriormente, ante os Gobernos da UE.\nA UE e Mercosur comezaron a negociar un tratado de libre comercio no ano 2000 e as conversacións pasaron desde entón varias fases, chegando mesmo a estar paralizadas.\nAmbas as partes acordaron en 2016 relanzar unhas negociacións nas que o capítulo agrícola foi o gran atranco, especialmente as exportacións de carne de vacún de Mercosur ao bloque comunitario.\nEspaña, Alemaña, Portugal e Países Baixos foron algúns dos países da Unión Europea que máis impulsaron este acordo, que contou coas reservas de Francia, Bélxica, Irlanda e Polonia.\nA Comisión Europea, encargada de negociar en nome dos países membros do bloque comunitario, cualificou de vitoria “histórica” o acordo aprobado, despois de 20 anos de difíciles e ásperos debates.\nPara o presidente do Observatorio Político de América Latina e o Caribe, do Instituto de Ciencias Políticas ( Sciences Po) de París, Olivier Dabene, o acordo “é un xesto político moi forte” en favor do “multilateralismo fronte á actitude de Estados Unidos”.\nDixo que se os Estados membros chegan a validalo, o convenio sumarase aos que asinou recentemente a UE con Canadá e Xapón, considerados unha resposta ao presidente estadounidense, Donald Trump, cuxa política proteccionista desestabiliza o comercio mundial.\nA pesar do entusiasmo que mostraban nos últimos tempos as delegacións latinoamericanas, o pacto comercial co Mercosur parecía lonxe de ser unha realidade. Pero os negociadores souberon “aproveitar unha aliñación dos planetas que non viramos en 20 anos”, subliñou Dabene.\nOs dardos, con todo, continúan. “O libre comercio está na orixe de todos os problemas ecolóxicos”, denunciou o exministro francés de Transición Ecolóxica e Solidaria, Nicolas Hulot, nunha entrevista co diario Le Monde.\nA organización ecoloxista Greenpeace considerou o pacto un desastre e sentenciou que o mesmo levará á “destrución do medio ambiente”.\nA experta de comercio do grupo ambientalista, Naomi Ages, pediu á UE “deixar de realizar acordos comerciais que benefician a grandes empresas que cobizan oportunidades de exportación”, así como “non pechar os ollos ante o dano social e ambiental que causan”.\nA fase final das negociacións do acordo comercial ten xerado un posicionamento entre dous bloques de países, aqueles con un gran sector agrícola e que mostraron máis cautela na negociación, e outros máis orientados á exportación.\nGreenpeace comentou que nacións como Alemaña, co seu forte sector automobilístico, esperan o acordo comercial para exportar vehículos e pezas, mentres outros cun potente sector agrícola, liderados por Francia, temen que xs agricultorxs véxanse ameazadxs por importacións con estándares de produción máis baixos que os europeos.\nO Executivo francés deixou claro que non se apresurará en ratificar o acordo comercial antes de miralo con detalles, segundo a portavoz oficial do goberno, Sibeth Ndiaye.\nPara o director do Centro de Expertos en Economía Internacional, Sébastien Jean, a posición do goberno francés “ten lóxica, xa que este acordo pode ter consecuencias significativas sobre a agricultura europea e o medioambiente a nivel global”.\nBOLSONARO NO PUNTO DE MIRA\nOs ataques ao acordo intensificáronse por mor dos grandes incendios na Amazonia e o desinterese público mostrado polo presidente brasileiro, Jair Bolsonaro, por enfrontar a traxedia. Por iso é polo que se converteu no ás na manga que a UE está disposta a esgrimir a cambio de mellores medidas ambientais.\nO Goberno de Luxemburgo declinou apoiar o tratado se Brasil non empeza a cumprir as obrigacións climáticas do acordo, segundo dixeron fontes diplomáticas.\nO seu ministro de Asuntos Exteriores, Jean Asselborn, advertiu recentemente que “fronte a unha deforestación da Amazonía que causa incendios dramáticos”, o seu país “espera que os socios do Mercosur respecten, mesmo, antes da conclusión do acordo negociado, os compromisos do Acordo de París”.\nO ministro alemán de Relacións Exteriores, Heiko Maas, suxeriu tamén que o acordo de libre comercio entre ambos os bloques rexionais pode ser afectado debido aos devastadores incendios na rexión amazónica.\nNo marco do cume do G7 en Biarritz, Francia, Maas deixou claro “que a política ambiental e do clima teñen unha importancia crave para a valoración do acordo entre a UE e Mercosur”.\nMáis de 340 organizacións non gobernamentais defensoras do medio ambiente criticaron a política do presidente brasileiro, Jair Bolsonaro, e pediron á UE que interrompese as negociacións.\nOlivier Dabene recoñeceu que a política do líder da extrema dereita brasileira “é unha catástrofe”, pero engadiu que “entre dous males eliximos o menor”, que é manter a Brasil dentro do Acordo de París sobre Cambio Climático, o cal é unha esixencia do acordo.\nSobre o tema, o eurodeputado socialista húngaro, Istvan Ujhelyi, dixo que hai que “manter baixo presión aos representantes do idiotismo político en posicións de liderado”, en clara referencia a Bolsonaro.\n“Non podemos asinar isto, non podemos aprobar isto ata que Brasil dea garantías de deter esta deforestación que vai en contra de toda a Humanidade”, apuntou.\nA portavoz da Comisión Europea, Mina Andreeva, afirmou que ante tal situación, “a mellor ferramenta que temos é o acordo UE- Mercosur, que por primeira vez ata a Brasil ao Acordo de París”.\nMáis aló dos seus posibles defensores -que non son poucos-, resulta evidente que ao acordo de libre comercio entre a UE e o Mercosur converteuse na mazá da discordia de ambos os lados do Atlántico, polo que lle espera un longo e, sobre todo, complicado camiño por percorrer.\nXornalista da Redacción Internacional de Prensa Latina.


Danan os castros restaurados de Trazas de Pontevedra, o proxecto que vai camiño de converterse nun fiasco - Historia de Galicia\nArqueoloxía / Desfeitas patrimoniais / Mundo Castrexo / Patrimonio\nDanos causados nos castros restaurados dentro do proxecto Trazas de Pontevedra / Remitida\nAs obras de restauración do proxecto TRAZAS DE PONTEVEDRA FASE I, con intervencións executadas nos castros de Toiriz (Silleda) Alobre (Vilagarcia) e Subidá (Marin) comezan a resultar un fiasco. Logo da polémica suscitada pola súa restauración destes bens, encargada a unha empresa madrileña, os problemas con esta actuación continúan tras detectarse nas últimas semanas actos de vandalismo nos castros restaurados.\nAdemais, ás criticas dos informes de ICOMOS e do Consello da Cultura Galega emitidos tamen a instancia da asociación UMIA VIVO, asociación IRMANDADE ILLA DE TAMBO, colectivo pola defensa do atrimonio A FORNEIRÑA e o colectivo pola defensa do territorio A NOVA TERRA, únese agora a Academia Galega de Belas Artes que considera que as intervencións son “didacticamente pouco eficaces e, por excesivas, innecesarias, sendo os proxectos inadecuados para os sitios arqueolóxicos”.\nEsta entidade considera que, dada a escasa información arqueolóxica previa que ata agora proporcionaron os xacementos, necesitaban de máis intervención arqueolóxicas antes da súa posta en valor. Nun comunicado, indica que, desde o punto de vista científico, o tratamento dado aos espazos arqueoloxicos, non propician o obxectivo básico inicial da “comprensión de la articulación territorial de la provincia y de Galicia en la antigüedad”.\nDanos causados na sinalética dos castros restaurados dentro do proxecto Trazas de Pontevedra / Remitida\nGastar os cartos noutras cousas prioritarias\n“Considérase esta actuación en xacementos arqueolóxicos da provincia de Pontevedra como intervencionismo de carácter urbano, descontextualizando a significación arqueolóxica dos sitios, ocasionando gastos públicos considerados innecesarios”, indica. Así, suliña que “o urxente e necesario”, sería seguir paulatinamente en programas de expropiación de terreos afectados polo interese arqueolóxico, a limpeza e incluso deforestación de arborado que poda danar estruturas soterradas e estratos, así como executar a reposición de vellos camiños, limpeza de rodeiras e de singulares valados.\n“Había que establecer ademais programas de vixilancia permanente e a conservación de estruturas xa escavadas, ao estilo dos programas ingleses aplicados aos “hillforts”, indica, especialmente, tras os últimos danos causados aos monumentos. Por iso, pide que se “replantexen os proxectos previstas para os 15 xacementos restantes de TRAZAS DE PONTEVEDRA” e insiste na necesidade dun plan de emerxencia e xestión do patrimonio arqueolóxico que garantice a identificación, sinalización e desbroce para evitar danos polos incendios, traballos forestales e implantación de proxectos.\nTemas: Academia Galega de Belas ArtesAlobreCastrospolémicarestauraciónSubidáToirizTrazas de Pontevedra\nSeguinte Alertan de problemas de conservación da obra de Castelao no Museo “Carlos Maside”\nAnterior Domingo de Noceda, un dos últimos homes que utiliza o carro en Galicia


marzo 2008 – matarpormatarnon\n30-03-2008 – (Castellano)- Xa o sospeitabamos, pero agora puidemos comprobar, “in situ”, como Galicia está sendo masacrada sen necesidade e polo solo motivo de que as grandes empresas poidan gañar mais cartos. Todo, por suposto, con o beneplácito de quen debería velar polos nosos intereses e o noso territorio, pero teñen que servir ós intereses dos poderosos.\nOs politicos non fan nada porque son uns mandados e, os que mandan, xa están afiando as zarpas para meter o dente nos recursos Continue Reading\nNOVA ORDEN DE VEDAS – Outro escándalo\nMétodos de caza (art.11): Melloran as masacres. Nos ganchos e monterías agora pódenlle tirar a todo o Continue Reading\n27/05/08 – Interesante artigo sobre a "Trama da auga" de Barcelona.\n30/03/08 última hora- Comezan as liortas ca auga. Mentres, seguen autorizando mais urbanismo e teñen programada a "Cidade do Xogo" nos Monegros… veremos de onde quitan tanta auga.\nE veña…, en todo los medios: Non hai auga. (Vexa tamén este enlace)\nPero hai autopistas, AVE, Cidade da Continue Reading\nA saída de semana santa, e só no primeiro día, deixou un raposo, dúas xinetas e un gato atropelados á altura da Cañiza. Habería que estudiar o total de víctimas que a «operación saída» deixou entre a fauna por culpa da falta de pasos adecuados. Seica son mais de 30 millóns ó ano nas estradas españolas.\nÉ incrible que a diario saia na TV e outros medios a, no caso de Galicia, responsable de política territorial, anunciando novas «infraestructuras», que destrúen o noso monte e esquilman a nosa fauna, sen que ninguén faga a mínima referencia á maneira trapalleira e irracional en que se invade o medio natural, sen por os medios mínimos para paliar tanta morte innecesaria.\nMATANDO A SELVA – O Brasil arrasado\nSábeno ben multinacionais españolas como Telefónica,Continue Reading


A alcaldesa, Marián Ferreiro destacou que con cargo a esta partida global se acometerán importantes actuacións na zona urbana e rural da cidade\nNarón, 25 de maio de 2022. A alcaldesa da cidade, Marián Ferreiro, anunciou que o goberno local levará ao pleno de mañá xoves unha modificación de crédito por importe de 2.500.015 euros. “Trátase dunha contía moi importante que nos permitirá levar a cabo actuacións moi necesarias en diferentes zonas do núcleo urbán e tamén do rural da cidade e que dende o grupo de goberno consideramos prioritarias nas diferentes áreas”, recalcou.\nFerreiro destacou entre as actuacións contempladas a urbanización de viais na Solaina, por un importe de 169.888 euros; melloras en accesibilidade por un importe duns 500.000 euros, como as previstas na estrada de Castela, Cidade Europa, Santa Icía e Virxe do Mar ou no complexo polideportivo municipal da Gándara, no Centro Comunitario Manuela Pérez Sequeiros e outras como unha rampa para o colexio Virxe do Mar, e a pavimentación da plataforma exterior do Centro Municipal de Formación Irmás Froilaz. A maiores, tamén se contemplan obras como a demolición do antigo cuartel da Garda Civil de Xuvia -247.727-, a ampliación da rede de saneamento en San Mateo -156.997-, melloras en eficiencia enerxética valoradas nuns 140.000 euros, para unha instalación fotovoltaica de autoconsumo no pavillón da Gándara e melloras na estrada de Cedeira, unha senda peonil no camiño de Igrexa a Braña, en Doso -80.634 euros-, o acceso ao muíño de Prados -48.236-.\nCampañas dirixidas ao sector comercial e empresarial -57.600-, accións para fomentar a inclusión social de determinados colectivos, a elaboración dun estudo sobre as mulleres en Narón, o programa Envellecemento Activo, mellora de xogos e de centros de ensino, un programa de dinamización nos centros cívicos e algúns eventos nas áreas de festas e feiras e mercados están tamén contemplados nesta modificación de crédito.\n“Incluímos investimentos en todas as áreas municipais para consolidar certos proxectos que tiñamos previstos e, ao mesmo tempo, incluír outros novos que nos permitan seguir avanzando no modelo de cidade que queremos, definindo o seu futuro”, asegurou a alcaldesa. Con este obxectivo, indicou, priorizáronse estes investimentos, “para continuar atendendo necesidades da veciñanza a todos os niveis” e recordou que ademais representarán unha fonte de xeración de emprego tendo en conta os contratos para proceder á execución das diferentes actuacións.


Curso Autoestima, Habilidades sociais e Crecemento Persoal ~ Asociación Nós Mesmas\nCurso Autoestima, Habilidades sociais e Crecemento Persoal\n4:51 1 comment\nDende a perspectiva do xénero e, o longo de 12 sesións, aprenderemos en grupo a reforzar a nosa autoestima e habilidades sociais que axúdannos día a día a relacionarnos cós demais e a tomar ás nosas propias decisións. Veremos como os estereotipos sobre o lesbianismo e a bisexualidade inflúennos negativamente e cómo podemos modificalo.\n12 sesións repartidas entre Abril e Maio de 2:30h cada unha.\nLuns e mércores de 19h a 21.30h\nLugar: Casa da Muller (Rúa Romil, 20)\nInicio: 6 de abril // Fin: 23 de maio.\nConvocatoria aberta e prazas limitadas.\nDiploma expedido pola Diputación de Pontevedra.\nBoas son Eli\nO curso esta indo moi ben, pouco a pouco estase a formar un bo grupo o meu parecer :)\nSomos unhas 9 mulleres e penso que estamos orientando o traballo dun xeito moi positivo para todas.\nAinda así, como estamos nas primeiras sesións, animamos a calquera que queira anotarse a que o faga.\n26 de Abril, Día da Visibilidade Lésbica\nBuscamos xogadoras para Torneio Fútbol Sala en Sem...\nCONCENTRACIÓN CONTRA A LEI DA FAMILIA\nNova Campaña FELGTB: Me quiero, Me cuido y Me port...\nCurso Autoestima, Habilidades sociais e Crecemento...\nConcentración contra o recurso de inconstitucional...


A orde da cubertería - Jaureguizar - El Progreso de Lugo: Periódico líder de Lugo y su Provincia\n17 junio 2021 19:46 h.\nO MATRIMONIO é un pacto entre dúas persoas que deciden compartir o seu tempo ata o final. É a decisión máis importante. Non escollemos nacer e case nunca concretamos a morte. Morrer é vulgar. Calquera pode morrer sen esforzarse. Chega con deixar de respectar a orde social. A maioría de nós deixaremos un piso con luz de patio, unha receita singular de arroz e unha broma que se repetirá nas xuntanzas familiares. Explicoullo Borges a un escritor mediocre: "A diferenza entre vostede e máis é que tardarán máis en esquecerme".\nCasar é un pacto grandísimo e torpe coma unha balea, unha cita a cegas. A decisión de compartir armario con outra persoa tómase co corazón ardendo nun altar pagano. Estar namorado é camiñar entre a néboa guiado por un sol. O amor, espero que se acorden da sensación, é unha febre alta que altera a visión doutra persoa. Pode un casar cun novelista autóctono e pensar que casou con Borges. A miña muller pasoume a máquina o primeiro libro. En canto se recuperou da febre non volveu ler nada meu. O amor acaba mal: no resentimento ou na morte.\nDentro do pacto matrimonial hai cláusulas. Por exemplo, a orde na que se gardan os coitelos, os garfos e as culleres no caixón da cubertería. Eu tiña un criterio definido, tanto que acabou sendo o que xa decidira a miña muller. O criado de Kant estaba farto de que lle pagase pouco e empezou a cambiarlle os obxectos domésticos de sitio para poñelo dos nervios.\nAs persoas que habitan unha cidade teñen que asumir ordes de cousas que lles son impostas. Escoito a usuarios satisfeitos do bus de Lugo e outros que se queixan das novas liñas. O carril bici logra unanimidade. Todos estánen contra. Xa o intentara García Díaz. Foi un bo alcalde. Durou ata que Cacharro temeu que lle cambiase o lado da cama. Non me afectan os buses nin o carril porque iría andando a Rábade, pero tampouco lle vexo problema a fomentar a bicicleta de montaña.


Exporta e almacena rapidamente todas as táboas do documento como imaxes en palabras\nXa se preguntas como pode exportar rapidamente e gardar todas as táboas do documento como imaxes en palabras? Kutool para Word Táboas de exportación a imaxes A utilidade pode exportar rapidamente e gardar todas as táboas como imaxes nun cartafol.\nExporta e guarda todas as táboas do documento como ficheiros de imaxe a un cartafol\nprema Kutools Máis > Exportación / Importación > Exportar a táboa ás imaxes. Ver a captura de pantalla:\nSupoñendo que ten un documento con moitas táboas (como se mostra na seguinte captura de pantalla) e quere exportar e gardar todas as táboas do documento como ficheiro de imaxes, pode facelo do seguinte xeito:\n1.Abra o documento que desexa exportar e garde todas as táboas como ficheiro de imaxes e, a continuación, aplique a utilidade premendo Kutools Máis > Exportación / Importación > Exportar a táboa ás imaxes.\n2.Especifique a configuración no Exportar a táboa ás imaxes caixa de diálogo.\nA: Especifique un cartafol de ficheiro para gardar as imaxes exportadas.\nB: Especifique o formato de imaxe (como PNG, Jpeg ou Gif).\nC Especifique o tamaño da imaxe.\nNota: tamén pode crear un índice html para xestionar todos os ficheiros de imaxe.\n3. Fai clic Exportar botón para aplicar a operación. Verá o resultado como se mostra na captura de pantalla debaixo.


Javier Armentia, astrofísico e director do Planetario de Pamplona: "As asociacións de consumidores deberían defender a quen se sente estafado por adiviños e astrólogos" | Revista | EROSKI CONSUMER\nJavier Armentia, astrofísico e director do Planetario de Pamplona: "As asociacións de consumidores deberían defender a quen se sente estafado por adiviños e astrólogos"\nEstes fenómenos permítennos ós divulgadores científicos achega-la xente ós nosos saberes e quefaceres. É como cando os medios de comunicación celebran o centenario dun músico e iso lles permite falar da ópera, por exemplo. As efemérides son escusas para abordar certos temas. Qué mellor que o enganche dun eclipse de sol para falar e explicar cuestións do firmamento, ou para animar a que botemos unha ollada ó ceo. Eses fenómenos, como as conxuncións de planetas, cometas, eclipses... eran vistos na antigüidade coma presaxios de desastres e agora contemplámolos tranquilos, sabemos que non acaba o mundo e que os desastres seguen ocorrendo igual.\nEste tipo de sitios non son exclusivos para o público infantil, e cada vez máis ofrecen contidos científicos atractivos, nada complicados ou aburridos. Un dos grandes erros da xente é crer que isto da ciencia é unha leria. Todo o contrario, é moi divertida e nós tratamos de mostrar ese compoñente de sorpresa que ten a ciencia. Intentamos que o público se enfronte ó mundo de forma curiosa e que se interrogue por todo aquilo que ve. En definitiva, gustaríanos que os adultos se divertisen cun lecer máis interactivo, que os habilite para preguntar e critica-lo que perciben. Estes centros dispoñen dunha tecnoloxía que permite adereza-la mensaxe de forma espectacular: grandes audiovisuais, aparellos que se moven, raios láser... pero todo isto non funcionaría sen o máis importante, unha historia apaixonante que contar.\nAs pseudociencias poderiamos definilas como algo que se nos está vendendo nos medios de comunicación, sobre todo na televisión, e que intentan explicar cousas para as que a ciencia non ten resposta. Son fenómenos paracientíficos, entendidos como aquilo que está fóra da ciencia, aínda que non lles importe vestirse coas galas desta. Por exemplo, sempre hai unha universidade descoñecida que din que avala as súas teses. Son falsas ciencias (a astroloxía, os aparellos voadores, os poderes ocultos da mente...), que pretenden pasar por ciencias cando non o son. O labor dos científicos é someter a crítica as investigacións, cousa que estas falsas ciencias non fan.\nDefinitivamente, ningún. A astroloxía hai que entendela dentro desa necesidade de predici-lo que nos sucederá, que nin sequera é unha característica exclusiva do ser humano. Se hai animais supersticiosos, como as pombas, que repiten actos por moi pouco lóxicos que sexan se os asocian con beneficios concretos, cómo non o imos ser nós. Queremos interpretar signos que nos axuden a deambular por un mundo cada vez máis cambiante, e a entendelo. Neste sentido, a astroloxía nace da crenza de que o ceo é perfecto, harmónico... unha especie de encerado onde nos avisarán de cómo vai se-lo noso futuro. É unha visión mítica que non ten sentido hoxe, pero que se sustenta polo negocio que se montou ó seu redor. O mesmo que o tarot, a lectura de mans ou a bóla de cristal, grandes negocios nos que o cliente non pode reclamar, porque non hai constancia diso ó non existir contratos nin facturas. Cómo reclamo se non aparece nun mes o millonario que me ía botar de mozo. Ou se non aprobo o carné de conducir que un mago vaticinara ía conseguir á primeira.\nEstamos encamiñados cara a unha sociedade da información na que hai importantes decisións pendentes que teñen que ver coa ciencia. Por exemplo, coas cuestións do medio natural, como a capa de ozono ou o quecemento global, hai que adoptar decisións, moratorias, realizar cumios como o de Río ou Kyoto, e todo isto ten que ver coa ciencia. Hai unha bagaxe científica que alguén debe contar axeitadamente ós cidadáns. Outro grande abano de temas é o relacionado coa xenética, a biomedicina, a clonación... Temos que preguntarnos se as decisións políticas se están tomando cunha base moral ou relixiosa ou con fundamentos científicos. A xente ten que saber qué é todo iso e aí é onde entra a divulgación científica, no labor de conseguir que os cidadáns teñan unha opinión fundada das cosas que os afectan.


A loita contra o lume en Galicia refórzase este verán con 22 cámaras de vixilancia e cunha trintena de medios aéreos - BadalNovas\nInicio Actualidade A loita contra o lume en Galicia refórzase este verán con 22...\nIlustración 1 Dous operarios fórmanse na extinción de lumes con mangueiras.\nEn canto a persoal humano, máis de 7.000 persoas conforman o operativo fronte ós incendios forestais galegos\nO Plan de prevención e defensa contra os incendios forestais de Galicia (Pladiga) 2021 incorpora unha serie de novidades para a facer fronte á tempada de alto risco con maior eficacia.\nPor unha banda, os medios aéreos dispoñibles para esta tempada de verán roldan a trintena. A renovación de medios tamén contempla a adquisición de seis novas motobombas por parte do Servizo de prevención e defensa contra os incendios forestais (SPIF) e doutras 19 procedentes dos concellos, así coma a renovación do parque móbil do Servizo autonómico. Esta actualización vén sendo algo habitual nos últimos anos, xa que a Xunta de Galicia xa renovou máis da metade das motobombas dispoñibles desde 2013 coa adquisición de 88 novas, 11 delas entregadas recentemente.\nA tecnoloxía comeza a ser outro dos elementos esenciais para o control do lume. Deste xeito, a rede de vixilancia de montes queda consolidada gracias á colocación de 22 cámaras novas de última xeración, que suman un total de 142 no territorio galego, con especial foco nas Parroquias de Alta Actividade Incendiaria. Ademais, esta tempada, outra das grandes novidades que se implanta para mellorar a efectividade é o acceso a toda a información operativa para o persoal, en tempo real, o que supón coñecer o punto de inicio e evolución do lume, recursos, puntos de auga próximos ou datos meteorolóxicos.\nIlustración 2. Punto de recollida de auga para a extinción de incendios.\nCon estas novidades e renovacións, a Xunta de Galicia busca facer fronte ós incendios forestais e facilitar o traballo a todos aqueles que dende a primeira liña loitan para minimizar os danos das lapas. Este persoal humano, este ano, volve sumar un plantel que supera as 7.000 persoas en toda a comunidade, entre persoal da Xunta e doutras administracións.\nA formación deste persoal é clave para a execución das súas funcións. A Xunta imparte este ano case 230.000 horas lectivas ós traballadores do Servizo, unha iniciativa que se estenderá ós concellos e á cidadanía nos vindeiros anos. Para o outono e inverno está previsto que se desenvolvan 31 cursos e 40 iniciativas de seguridade laboral. Ademais, como plans de futuro a curto prazo, a Xunta creará o Centro integral para a loita contra o lume en Toén, funcionando coma un Campus Forestal.\nAdemais, os concellos están incluídos nesta rede de prevención e loita contra os lumes gracias ó convenio entre a Xunta de Galicia e a Federación Galega de Municipios e Provincias, con 270 administracións municipais adheridas. Dentro dese convenio contémplase o cumprimento da xestión de biomasa con persoal cualificado e con tecnoloxía de drons, como métodos de prevención.\nNa loita contra o lume, é moi importante o traballo previo, para garantir que a expansión e os efectos sexan o máis reducidos posible. Neste senso, a Xunta de Galicia inviste este ano arredor de 30 millóns de euros no mantemento e coidado de 58.000 hectáreas de terreo forestal e coidado dos case 4.000 puntos de auga e a construcións de 222 novos.\nIlustración 3 Os operarios encárganse dos labores de mantemento e roza dos montes galegos.\nPor último, a Consellería do Medio Rural lembra que está a disposición da cidadanía o número de teléfono gratuíto 085, ao que deben chamar en caso de detectar algún lume forestal. Ademais, existe un teléfono anónimo e gratuíto para denunciar calquera actividade delituosa incendiaria da que se teña sospeita ou coñecemento: 900 815 085. Así mesmo, toda a información actualizada sobre incendios forestais pode ser consultada na conta aberta de twitter: @incendios085.


Surf Casting Masters: DERRADEIRO DÍA DE LIMPEZA DO RIO FURELOS\nDERRADEIRO DÍA DE LIMPEZA DO RIO FURELOS\nO pasado día 8 tivo lugar o último día de limpeza das xornadas, na que participaron 16 voluntarios que retiraron arredor de 400 metros de arames de espiño que aforcaban as árbores nos ríos Martagona e Vilamor, 1 somier, plásticos, 2 rodas de tractor, etc., en cantidade de 400 kg. Tamén sacáronse 8 grandes árbores secas caídas na presa de Mangüeiro que a estaban poñendo en perigo de derrume dentro do couto do río Furelos.\nCumplindose así as previsións da organización e derónse por terminadas as xornadas de limpeza, nas que se sacarón nos tres días 1.600 kg de basura e 160 árbores secas enfermas ou en perigo de derrume para presas nun tramo de 16 km que queda limpo.\nXabier Pazo, presidente do colectivo da as gracias a todolos participantes, voluntarios e, os propietarios das fincas afectadas pola retirada dos arames polas facilidades dadas e pola sua colaboración. Esto demostra que cada vez mais persoas se comprometen coa defensa do noso medio natural e co respecto do mesmo, demostrando que as campañas levadas a cabo pola Asociación dan resultados positivos.\nAsociación de Troiteiros "Río Furelos".


Axenda: 28 de abril 2012\nRuta en Bicicleta por Lema, Rebordelos, Noicela e Vilela dentro do programa "Coñece o teu Concello"\nO Club Ciclista Carballo Placasa, en colaboración co Concello a través do Padroado Deportivo Municipal, propón a celebración da última das rutas previstas no programa "Coñece o teu Concello" a partires das 16.00 horas. A Ruta 4 parte da Praza do Concello e transcorrerá polas parroquias de Lema, Rebordelos, Noicela e Vilela, realizando paradas en lugares de interés histórico, etnográfico ou paisaxístico, como por exemplo o espazo natural de Razo-Baldaio. Para máis información sobre o programa de rutas, premer aquí.\tAxenda Vive\nO Pavillón Vila de Noia acolle o Sector zonal do Campionato de España de Balonmán en categoría Xuvenil Masculina\nO Pavillón Vila de Noia da capital municipal acolle a celebración, coa participación do Xiria como anfitrión, do Sector zonal do Campionato de España de Balonmán en categoría Xuvenil Masculina. A cita desenvólvese entre o venres 27 e o domingo 29 de abril e abre a posibilidade de que o Ifecgás Pereira Xiria poida estar entre os oito mellores equipos de España. Os encontros do sábado desenvólvense a partires das 16.30 horas. Máis información sobre os horarios, aquí.\tAxenda Vive\nA mostra do XIV Certame Fotográfico Xosé Manuel Eirís permanece no Pazo da Cultura até o 30 de abril\nA sala da baixocuberta do 3º andar do Pazo da Cultura de Carballo acolle até o luns 30 de abril una exposición realizada coas obras premiadas e unha escolma de 85 das 211 fotografías que se teñen presentado ao XIV Certame Fotográfico Xosé Manuel Eirís. As cinco obras premiadas son as seguintes: 1º Premio, ""Paseo no río Lérez" de Alberto Pousa Torres; 2º Premio, "Comercio fluvial" de José Luis Morales Martín; Premio Especial Carballo, "Chove en Razo" de José López Pérez; Accésit, "Se me olvidó que te olvidé" de Carlos García Barrio; Accésit, "A Rúa" de Guillermo Pío Gribeiro Malvido. A mostra pode visitarse en horario de 18.00 a 21.00 horas. Para obter máis información, premer aquí.\tBuscador:


Weezer | Rock Music | FANDOM powered by Wikia\nBandas de Los Angeles, Bandas de rock alternativo\tWeezer\nRivers CuomoBrian BellScott ShrinerPat Wilson\nWeezer é unha banda de rock estadounidense formada en Los Angeles, California, en 1992. Está liderada polo seu vocalista e guitarrista Rivers Cuomo. A súa actual formación complétase con Patrick Wilson (batería), Brian Bell (guitarra) e Scott Shriner (baixo). Índice[amosar]\nWeezer formouse en Los Angeles o 14 de febreiro de 1992 por Rivers Cuomo, Jason Cropper, Matt Sharp e Pat Wilson. A banda comezou a compoñer algunhas cancións e a tocar en pequenos clubes locais. A pesares de non destacar moito nos seus inicios, a banda seguíu tocando. Despois de 16 meses tocando xuntos asinan coa discográfica DGC/Geffen. Na época había unha verdadeira carreira entre as discográficas para descubrir novas bandas, en gran parte debido ao éxito do Nirvana e o consecuente estoupido do rock alternativo. Weezer pasou un tempo en Nova York, co fin de gravar o seu primeiro álbum no famoso estudio Electric Lady, onde contaron coa producción de Ric Ocasek (ex-The Cars, banda pop de moito éxito nos anos 80). Durante as gravacións do álbum de estrea, titulado Weezer, Jason sae da banda, e é substituído polo baixista Brian Bell, que tocaba nunha banda chamada Carnival Art.\nO son de Weezer, rotulado de power pop, é unha mestura de melodías sinxelas, guitarras pesadas e letras inocentes, combinando no seu son influencias do rock dos anos 70, de bandas como Cheap Trick ou Kiss con sonoridades de guitarra de bandas como Pixies.\nO primeiro disco da banda é lanzado o 10 de maio de 1994, e foi un éxito dende o principio. Foron lanzados tres sinxelos do álbum Weezer: "Undone - The Sweater Song", "Buddy Holy" e "Say It Ain't So". "Buddy Holly" gañou varios premios Grammy e MTV Awards naquel ano e o álbum Weezer chegou a vender dous millóns de copias nos Estados Unidos. Particularmente, os videoclips axudaron moito ao éxito de Weezer. Os vídeos de "Undone" e "Buddy Holly" foron dirixidos polo excelente director Spike Jonze.\nDespois de varios meses de xira, Weezer decide parar por un tempo. Rivers ingresou na Universidade de Harvard, Matt e Pat montaron un proxecto paralelo chamado The Rentals e Brian voltou a tocar na banda na que tocaba antes de Weezer, Space Twins.\nNo fin de 1995, eles reúnense novamente para gravar o seu segundo álbum, que desta vez sería producido pola propia banda. En setembro de 1996, foi lanzado o tan esperado segundo álbum de Weezer, titulado Pinkerton. O disco ten un son un pouco máis pesado que o anterior, aínda que segue mantendo as melodías accesibles que son unha das marcas rexistradas do son da banda. Dese álbum foron lanzados tres sinxelos: "El Scorcho", "The Good Life" e "Pink Triangle".\nPinkerton non tivo tan boas vendas como o álbum anterior, pero foi moi ben recibido pola crítica. A explicación pode estar no feito de que a banda non quixo gravar novos videoclips innovadores, unha especie de resposta do líder da banda, Rivers Cuomo, aos críticos que consideraban a Weezer unha banda dunha soa canción. Cando a Geffen insistíu e lanzou un video para a canción "The Good Life", o momento xa non era o mellor para o rock alternativo, e a MTV e os medios en xeral prestáronlle pouca atención á banda. O álbum Pinkerton chegou a vender 500.000 copias nos Estados Unidos.\nDespois da finalización da promocióno de Pinkerton, a banda embárcase nun longo período de inatividade, Rivers Cuomo retorna a Harvard e os outros integrantes pasan a dedicarse a proxectos paralelos. En 1998, Matt Sharp anuncia a súa saída definitiva de Weezer para adicarse integralmente a The Rentals. No lugar de Matt, foi chamado o baixista Mikey Welsh, que tocaba na banda de Juliana Hatfield.\nEn 1999 a banda volta a se reunir para ensaiar cancións para o próximo disco. En 2000, xa con algún material novo listo, Weezer volta a tocar en directo, facendo unha pequena xira polos Estados Unidos e posteriormente participando do Warped Tour ao lado de Green Day. Todos os concertos da banda en 2000 esgotaron as entradas e a expectativa era grande entre os fans para o lanzamento do terceiro álbum, que sae en marzo de 2001.\nAsí como no disco de estrea, o novo álbum é autotitulado (enseguida apelidado como Green Album) e foi recibido con frenesí tanto polo público como pola crítica por ser unha espécie de retorno do son máis alegre, sinxelo e contaxiante (e por iso máis accesible) do inicio da carreira da banda. O disco estréase entre os 10 máis vendidos da lista da Billboard (feito raro para un disco de rock hoxe en día). Aínda no 2001 a banda volta ao estudio para gravar o seu novo álbum. Foron sesións bastante prolíficas, varias cancións foron compostas e gravadas e a finais de ano, a banda puxo a disposición dos fans algunhas versións e demos inéditas na súa páxina oficial en Internet.\nO quinto álbum de Weezer, Maladroit, foi lanzado en maio de 2002, cun éxito aínda maior que o seu antecesor, chegando ao terceiro lugar na Billboard. No verán, a banda entra en xira ao lado de The Strokes, e anuncia un novo disco en breve.\nPero o sucesor de Maladroit non chegará ata o 2005, despois de moitas sesións de estudio. Make Believe divide opinións: mentres que para algúns é o mellor disco da banda dende Pinkerton, para outros trátase dun sinal de decadencia. O primeiro sinxelo do novo álbum é emblemático: "Beverly Hills" é con certeza unha das cancións de sonoridade máis diferenciada gravada pelo grupo, e non foron poucas as críticas negativas. Na xira de divulgación do seu quinto disco, Weezer tocou polos Estados Unidos ao lado de nomes como Pixies e Red Hot Chili Peppers.\nEn xuño do 2008 editouse Weezer, tamén coñecido coma The Red Album, producido por Rick Rubin. O seu primeiro sinxelo foi "Pork and Beans" que estivo na cima da Modern Rock Tracks durante 11 semanas.\nWeezer (Blue Album) - 1994 (Geffen)\nPinkerton - 1996 (Geffen)\nWeezer (Green Album) - 2001 (Geffen/Interscope)\nMaladroit - 2002 (Geffen/Intercope)\nMake Believe - 2005 (Geffen/Intercope)\nWeezer (Red Album) - 2008 (Geffen)\nRaditude - 2009 (Geffen/Universal)\nWinter Weezerland - 2005\nTraído desde "http://gl.rock.wikia.com/wiki/Weezer?oldid=32456"


O comité de empresa de ENCE elabora un informe en que cualifica o ERE de inviable - Pontevedra Viva\nO comité de empresa de ENCE elabora un informe en que cualifica o ERE de inviable\nLuns 11 de Marzo, 2013 ás 17:57 do Luns 11 de Marzo, 2013\nO comité de empresa de Ence xa elaborou o informe que mañá, martes 12, pola mañá presentarán ao resto de compañeiros dos comités das outras fábricas da empresa. Neste informe expoñen que a factoría de Lourizán xa se encontra co persoal moi axustado e que, polo tanto, resultan inviables os 39 despedimentos anunciados pola dirección de Ence.\nO presidente do comité, Jesús Graña, asegura que o descenso do equipo supoñería un perigo en canto a seguridade e levaría consigo perda de produción. Ademais, entende que as cifras que a empresa pastera ofrece para xustificar os despedimentos non son realistas.\nTras consensuar coa parte social, pola tarde presentarase o informe á dirección da empresa. A partir dese momento comezará a negociación na que, dende o comité, agarda que a patronal rebaixe as súas intencións iniciais.\nO xoves está previsto que se manteña unha asemblea dos traballadores na fábrica pontevedresa na que se expoñerán as novidades da negociación e iniciaranse as protestas que xa están marcadas no calendario de mobilizacións.\nAta entón, os traballadores continúan protagonizando concentracións diarias no interior da fábrica para mostrar o seu desacordo co ERE anunciado pola dirección.\nÿltimo cartucho para os traballadores de ENCE antes de iniciar a folga


10 estratexias de mercadotecnia móbil Martech Zone\n10 estratexias de mercadotecnia móbil\nMércores, xuño 27, 2012 Domingo, setembro 8, 2013 Douglas Karr\nCando falas de mercadotecnia móbil, creo que case todos os comerciantes teñen unha imaxe diferente de que tipo de estratexia estás a falar. Hoxe rematamos unha completa sesión de formación móbil con preto de 50 empresas presentes. Como Consultoría Marlinspike traballou connosco no programa de formación, quedou claro que hai moito máis no marketing móbil do que se podería pensar.\nAquí tes 10 estratexias de mercadotecnia móbil para pensar:\nVoz - dalgún xeito, este sempre queda fóra :). Se se trata simplemente de vincular un número de teléfono no seu sitio ou de desenvolver unha estratexia completa de enrutamento e resposta a través de ferramentas de animación de chamadas como Twilio, Facendo que a súa empresa sexa máis sinxela para chamar e obter a información que necesitan os seus clientes potenciais os valores de conversión.\nSMS - Servizos de mensaxes curtasou a mensaxe de texto pode non ser a tecnoloxía máis atractiva do mundo, pero as empresas que implementan tecnoloxías de mensaxes de texto seguen vendo crecemento e adopción. Non é só unha cousa xuvenil ... moitos de nós enviamos mensaxes de texto moito máis do que temos no pasado.\nAnuncios para móbiles - estes non son os anuncios de antigüidade. As plataformas de publicidade móbiles actuais fan publicidade baseada na relevancia, a situación e o tempo ... facendo máis probable que a súa persoa a vexa, no lugar e no momento axeitados.\nCódigos QR - oh como te odio ... pero aínda así funcionan. Os teléfonos de Microsoft os len sen usar unha aplicación e moitas empresas ven grandes taxas de rescate, especialmente cando empuxan a alguén da impresión á liña. Non os despide aínda.\nCorreo electrónico móbil - tarifas de apertura de correo electrónico móbil superaron as tarifas de apertura de escritorio, pero o seu correo electrónico segue sendo o deseño do boletín que mercou hai 5 anos e non se pode ler facilmente nun dispositivo móbil. A que esperas?\nWeb móbil - aínda que o seu sitio non estea listo, podería estar a implementar calquera das varias ferramentas para facer o seu sitio móbil amigable. Ningún deles é perfecto, pero fai o traballo moito mellor que nada. Comprobe as taxas de rebote do móbil para ver o tráfico que está a perder.\nComercio móbil (mCommerce): xa sexa unha compra mediante mensaxes de texto, unha aplicación móbil ou unha próxima implementación de comunicacións de campo próximo, a xente toma decisións de compra dende o seu dispositivo móbil. ¿Poden mercar aos teus?\nServizos de Localización - se sabes onde está o teu visitante, por que o farías dicir? Sitios web baseados na localización ou as aplicacións móbiles poden facer que os teus clientes te atopen e cheguen máis facilmente.\nAplicacións móbiles - Ao principio non era moi optimista sobre as aplicacións móbiles ... Pensei que o navegador web móbil as substituiría. Pero á xente encántalle as súas aplicacións e encántalles investigar, atopar e mercar das marcas coas que fan negocios a través delas. Aproveita unha aplicación atractiva, servizos de localización e redes sociais encima da túa aplicación móbil e verás como aumentan os números. Asegúrese de incorporar o SDK ao seu favorito analítica plataforma para obter a información que precisa.\nTablets - Está ben, tampouco me gustan que collan tabletas co móbil ... pero por mor das aplicacións e navegadores, supoño que son un pouco diferentes. Co incrible crecemento de iPad, Kindle, Nook e o próximo Microsoft Surface, as tabletas convértense no segunda pantalla a xente está a usar mentres mira a televisión ou le no baño (eww). Se non tes un swipey aplicación para tabletas (como o noso cliente Zmags) que aproveita a experiencia de usuario única que pode proporcionar unha tableta, está perdendo.\nA maioría das empresas non pensan que os seus produtos ou servizos sexan o suficientemente convincentes como para despregar unha estratexia móbil. Vou fornecer un gran exemplo dunha empresa que ten unha aplicación móbil incrible nunha industria que quizais non se che ocorra ... Behr. Behr despregou un Aplicación móbil ColorSmart que che permite ver as combinacións de cores, combinar unha cor co teléfono da cámara, atopar a tenda máis próxima para mercar ... e unha gran selección de recomendacións de combinación de cores.\ntags: servizos de localizaciónaplicación móbilmarketing móbilestratexias de mercadotecnia móbilweb de mercadotecnia móbilsistema de mensaxes curtasSMSmensaxes de textovozautomatización de voz\nPasos para crear unha páxina de Facebook\nComo as relacións impulsan a serie de seminarios web de ingresos


Os responsábeis da seguridade do Concello de Santiago non facilitan a Múgica documentación do 2006 requirida en varias ocasións - MpDC\nOs responsábeis da seguridade do Concello de Santiago non facilitan a Múgica documentación do 2006 requirida en varias ocasións\nWritten By Virgulino on 26/3/09 | 12:24\nDesde a asesoría xurídica do Movemento polos Dereitos Civís foi presentado novamente un escrito ao Defensor del Pueblo informándoo da insistencia dos responsábeis de seguridade do Concello de Santiago de non enviar a documentación solicitada pola dita asociación e rogando que a institución presidida por Enrique Múgica a pida de novo.\nsabido que todos os poderes públicos están obrigados a auxiliar, con carácter preferente e urxente ao Defensor nas súas investigacións e inspeccións. O MpDC agarda que esta premisa sexa tida en conta para que a tramitación destes documentos se realice dunha vez por todas e como é de seu.\nAdemais, cabe ter en conta as sancións nas que pode incorrer o Concello de seguir entorpecendo o desenvolvemento da investigación aberta polo Defensor a instancias do Movemento, dado o carácter hostil e entorpecedor do consistorio compostelán. Estas sancións poderían abarcar desde un informe especial, negativo para o Concello, ademais de destacalo na sección correspondente do mesmo.\nO Movemento tivo coñecemento de que na noite do 25 de xullo do 2006 doce furgóns da policía nacional se desprazaron até compostelá a Praza de Galiza debido a que un mozo estaba ferido. Unha vez alí, os axentes realizaron un cacheo indiscriminado a máis de 10 persoas que se atopaban no lugar. Malia a estes feitos teren sucedido, non aparecen reflectidos en ningún informe e as policías local e nacional negáronse a dar ningún tipo de información ao respecto.\nO colectivo polos Dereitos Civís iniciou de contado unha serie de solicitudes de investigación dos feitos tanto á Policía Local e Nacional como ao Defensor del Pueblo. Por unha banda pediuse o esclarecemento dos feitos e pola outra que se facilitasen os documentos pertinentes necesarios para que o procedemento puidese seguir o seu curso.\nObtendo sempre a negativa por resposta do Concello de Santiago vai para tres anos de entorpecemento da xustiza os que está a alimentar os responsabeis da seguridade da capital galega. As solicitudes presentadas polo Movemento ao Defensor para que pida ao Concello os ditos documentos foron sistemáticamente ignoradas polo Executivo de Sánchez Bugallo.


HISTORIAS DA MANOLA: Na vila\nCustaban algo menos de tres pesos e aínda así, decidiu que non tiña cartos para mercalos, así que deixou os zapatos e regresou ó posto para vender as castañas, algunhas flores para difuntos e media ducia de tarros de mel. Celestina tiña ata que sobre as cinco, o Camilo viñese a por ela. Recolleu o cesto e as bolsas e foi á taberna do Souto a comelo polbo e o flan de ovo. Un pouco de viño? Acenou coa cabeza e seguiu co xantar. Podo deixar iso aquí? Coma sempre dona Celestina. Grazas, meu neno.\nO chan estaba mollado, caeran unhas gotas pero xa amainara. Celestina subiu pola beira do río cara a Alameda, despois cruzou a estrada e tirou cara a praza do Concello. Paseou baixo os soportais e meteuse na capela. Botou un par de avemarías, un painoso e saíu cara os Baños. María invitouna a un café e ela rexeitouno, antes do baño non lle sentaba ben, e menos, despois. E, un anís? Tampouco.\nSentiu a auga no seu corpo, a fría e a quente. Saíu da bañeira e tentou secarse entre a humidade do vapor. María lle dou as voltas e despediuna cun sorriso envolto na roupa negra, polo seu fillo, primeiro, polo pai, despois.\nDe camiño ó Souto viu o Camilo e baixaron xuntos. Pediron, agora si, un café con gotas e foron cara o coche. Meteron dentro as compras e o cesto da Celestina. Deulle volta a chave e de súpeto comezou a saír fume. Collóns! O do taller lle explicou que a peza non a terían ata mañá. Xa non había autobús, polo que tiveron que coller un cuarto no Caracas. O del estaba dúas portas máis a dereita. O home da Rosa estaba moi canso, así que apenas acabou a tortilla, marchou para a cama. A Celestina que nunca pasara a noite fora, logo que se foi o veciño estivo a observar ó hostaleiro, á súa dona e ós seus fillos facendo os deberes.\nPediu un licor café e, en canto fixo efect,o foi dar un paseo polo Barbaña. Os noventa pasos comezou a chover de novo e alguén lle alongou o seu paraugas. Non se asuste. Acompañándonse un anaquiño un o outro, o home faloulle amodiño. Ulía a xabón de afeitar e tiña un paquete na man dereita.\nQuere tomar algo comigo? E xirou á dereita, empurrándoa mainamente cara o Casino. Dentro puido velo mellor. Levaba posto un abrigo gris escuro por riba dunha chaqueta e pantalóns negros. Os zapatos estaban lustrados e, por debaixo da camisa, adiviñábase unha camiseta coas mangas cortas, quizabes moi miúda para o frío desa noite.\nDebían ser como as dúas da mañá cando ámbolos dous notaron que ela caía co sono así que, decidiron coller o camiño do hostal.\nDespedíronse diante da porta do hospedaxe. O hostaleiro que desexaba volver á cama apenas fixo caso da muller que viraba a rubio ó sentir as calores do alcol polo seu corpo. Subiu con coidado para non esvarar nin facer moito ruído e meteuse no seu cuarto. Espiuse a presa, e foi tornar as cortinas, cando viu o homiño alí embaixo. De pe, quedo, apoiado no paraugas, mirando ó seu cuarto. Estremeceu, o que lle axudou a vomitar as calores. Despois de aclara-la boca e pasarlle un auga a face, retornou á fiestra. Alí seguía.\nA muller baixou de novo, abriu a porta un pouquiño e abaneou o brazo para que se achegase. O home, obediente, entrou as agachadas no cuarto e quedouse cerca da porta. So hai unha cama. Ó que lle respondeu sinalando a cadeira. Pero, has durmir algo?\nO home afirmou coa cabeza. Despois pousou o abrigo no respaldo, entrou no baño co paquete e, saíu decontado vestido cun camisón. Máis cómodo, pareceulle dicir. A Celestina a quen aquela visión lle parecía moi tenra, esperou a que se tapase coa mantiña que lle deixara na cadeira namentres se estaba a cambiar, e apagou a lampadiña.\nNon soubo que marchara, pois non espertou ata as oito cando o Camilo lle petou na porta. Vou ó taller, en canto estea veño por vostede. Non se preocupe, almorce tranquila.\nMirou a cadeira, a manta dobrada nela e a porta do baño pechada. Chegou a pensar que estaría alí. Logo mirou pola ventá, cambiouse e apurou polas escaleiras, agardando velo na rúa ou na cafetería, pero tampouco. Pediu o leite con moito café e mastigou nas galletas mentres miraba as fotos que estaban colgadas na parede. Señora. Si? Un home veu está mañá e lle deixou algo. A Celestina abriu os ollos. Teno a muller, quere que llo traia agora?\nEntre as mans, envolvido nunha folla da Rexión, un pano bordado cunhas pequenas rosas incribelmente rosiñas.\nMiguel A. Rodríguez 13 de mayo de 2014, 8:37\nUn texto moi fermoso. Escribes moi ben. Despréndese que sabes de que vai o asunto. Ánimo.\nAnónimo 13 de mayo de 2014, 9:59\nAínda uliscou, nas flores entretecidas, o recendo aceso da adolescencia.\nA Nena 13 de mayo de 2014, 17:24\nMoitísimas grazas Miguel... Sigo aprendendo...Ata o Nexos, biquiños


Nadal | ECO PEREGRINOS NO BO CAMIÑO\nTEMPO DE FRIO TEMPO DE… ACIVRO\nBy maite on 02/01/2017\nCatalina levaba moitos días sen aparecer pola nosa escola, polo que as profes de educación infantil decidiron chamala para saber que lle estaba pasando. A nosa bruxiña contoulles que case non podía subir na vasoira, porque tiña reuma, por iso non nos podía visitar. Catalina, por mor desta doenza, tivera que estar varios días na cama, custáballe moito camiñar, doíanlle as pernas, os brazos, e os xeonllos. Catalina prometeulles que cando se atopase mellor viría ao cole para ver como estaba quedando o noso horto botiquín.\nE por fin apareceu, pero non veu soa, chegou cun acivro, para contarnos moitas cousas curiosas sobre esta árbore fermosa.\nEstivemos escoitando a Catalina con moita atención porque nos dixo que grazas ao acivro puidera recuperarse da dor de ósos, e estar de novo con nos. E aproveitou para explicarnos o seguinte sobre O ACIVRO:\nÉ unha árbore moi importante para os paxaros porque usana como refuxio no tempo de outono e de inverno, cando a maioría das árbores xa non teñen follas, e os seus froitos válenlle de alimento ao escasear a comida. Por iso aos froitos, a nivel popular, chámanlle as cereixas dos paxaros.\nEn Galicia dáse sobre todo nas zonas montañosas e choivosas do centro e do interior. Podemos atopalo tamén con frecuencia como planta ornamental nos xardíns.\nO lugar poboado de acivros coñécese coma acevedo.\nSoe ter unha altura de 2 a 5 m, aínda que pode haber algúns exemplares que cheguen ata 15 m.\nAs follas das pólas inferiores teñen beiras espiñentas, para defenderse dos roedores, pero nas superiores podemos atopar follas de bordes lisos.\nA súa madeira, de cor branca, é moi dura e resistente, polo que é difícil de traballar.\nPódense usar as follas e os froitos para curar moitas doenzas.\nAs follas úsanse como laxantes.\nE os froitos como purgantes ou eméticos (a pesar do perigo do seu uso).\nO acivro tamén é bo como diurético e contra a bronquite, a reuma e a artrite.\nA planta contén un principio amargo, a ilicina, ademais de ilexantina (colorante amarelo), teobromina (nas follas) e ácido caféico. A teobromina ten broncodilatadores, polo que se usaba nos casos de asma.\nAs follas considéranse sudoríferas, empregándose en catarros, pleuresía, febre intermitente, reumatismo, viruela e enfermidades que cursan con ictericia (cor amarelo da pel).\nAo empregar o acivro como diurético e laxante prepararase en forma de cocemento.\nPara conseguir o efecto diurético ou aliviar a bronquite crónica, os reumatismos e outras formas de dor osteoarticular, preparase unha tintura coas follas.\nOtro uso, xa abandoado, era como tonificante muscular, macerando as follas con viño.\nMITOLOXÍA E TRADICIÓN\nOs celtas considerábano unha árbore sagrada, con capacidade para atraer a boa sorte. Empregábase nos rituais do solsticio de inverno.\nSegundo a tradición popular galega, cando un mozo quere namorar a unha moza, ten que cortar unha póla de acivro ás doce da noite de San Xoán, e pasala trece veces baixo as ondas do mar mentres reza un credo de cada vez. Así, a moza á que toque con esta póla, chamada aciviño, quedará namorada del sen remedio.\nCatalina tamén nos contou que en Galicia hai un acivro digno de mención, o do Pazo de Casanova en Arca que está dentro do catálogo de árbores de patrimonio vexetal (segundo Rodriguez Dacal e Izco)\nO ACIVRO NO NADAL\nDespois de toda a información que nos trouxo Catalina á escola fixemos fichas de aula.\nE para rematar unha avoíña mandounos un acivro nunha maceta que ela plantara e estivera coidando para nos, á volta do Nadal porémolo nunha das zonas axardinadas da nosa escola, tendo en conta o seguinte para o seu cultivo:\nÉ relativamente fácil de cultivar, precisa un chan moderadamente fértil e ácido e que non se encharque, mellor con algo de sombra, sobre todo nos primeiros anos, aínda que no norte da península tamén medra ben a pleno sol.\nÉ moi resistente ao frío.\nE á beira do noso acivro, cando o teñamos plantando na escola, contarémoslle aos nenos e nenas a antiga lenda celta do “Rei Carballo e o Rei Acivro”, unha narración “solar” que trata de dar explicación á Roda do Ano. No solsticio de Verán o Rei Carballo está no punto máximo da súa forza, mentres o Rei Acivro está no seu punto máis fráxil. O Rei Acivro comeza a gañar poder no equinoccio de Outono chegando ó seu máximo poder durante o solsticio de Inverno cando as súas bagas tornan de cor vermella, mentres que o Rei Carballo perde as súas follas.\nPosted in FICHAS DE AULA, HORTO BOTIQUÍN, MEDIO AMBIENTE Tagged acivro, Nadal Leave a Comment\nBy maite on 20/12/2014\nOs pequenos de 5º de infantil quixeron colaborar cun «Nadal reciclable» e realizaron unha fermosa árbore de Nadal con cartóns de papel hixiénico. Con ela queren felicitarnos a todos e desexarnos un\nPosted in RECICLAR Tagged Nadal, reciclar Leave a Comment


8 medallas para as judokas galegas no Cadet International Cup\nOito medallas para as judokas galegas no Cadet International Cup\nA Selección Galega demostrou en Coimbra o seu gran nivel competitivo malia as dificultades vividas nos últimos meses\nA Selección Galega de Judo en Coimbra / FG JUDO\nA Selección Galega de Judo viaxou a Portugal para disputar a Cadet International Cup de Coimbra cunha ducia de judokas. Alí, o balance das deportistas galegas rematou con dous ouros, unha prata e cinco bronces.\nPara este torneo, o equipo galego partía cunha desvantaxe importante. Debido ás restriccións COVID os adestramentos dos últimos meses non se puideron desenvolver con normalidade, xa que non estaba permitido o contacto. Non foi así noutros países participantes neste campionato.\nPorén, as nosas judokas conseguiron sobrepoñerse ás dificultades e demostrar un gran nivel subindo en oito ocasións ao podio.\nOito medallas para as judokas galegas\nNa primeira xornadada competición, ata catro deportistas galegas lograron subirse ao podio. Malena Castro proclamouse campioa nos 48 kg e, no mesmo peso, a galega Marta Gaitero colgouse o bronce.\nMalena Castro e Marta Gaitero, ouro e bronce na Cadet International Cup de Coimbra / FG JUDO\nNos 52 kg da primeira xornada a fórmula galega repetiuse cun ouro e un bronce. O primeiro deles foi para Inés Villahoz, mentres que a terceira posición quedou para Belén Ferreiro.\nInés Villahoz e Belén Ferreiro, ouro e bronce nos 52 kg da Cadet International Cup de Coimbra / FG JUDO\nNa segunda xornada competitiva o judo galego non obtivo ningún ouro en categoría feminina, pero seguiu sumando premios no medalleiro. Lucía Pazos acadou a prata nos 57 kg, mentres que Alicia López chegaba á quinta posición do mesmo peso. Pola súa parte, Marina Gómez, Noa González e June Moreno lograban un bronce cada unha en 63 kg, 70 kg e +70 kg respectivamente.\nPodes revivir aquí o último combate de June Moreno, na canle do seu club, a AD Judo Ferrolterra:\nEtiquetas AD Judo FerrolterraCadet International CupFederación Galega de JudojudoJudokas\nLaura Martínez remata sétima no Mundial sénior de judo\nA galega Laura Martínez competiu no Campionato Mundial que se está a celebrar en Budapest, rematando na sétima posición nos -48kg...\nUnha ducia de judokas viaxan a Portugal para disputar o Cadet International Cup\nA Selección Galega de Judo convoca a unha ducia de judokas para competir no Cadet International Cup de Coimbra. O torneo terá...\nA celebración da Copa de España Galicia Júnior de judo en Santiago de Compostela resultou nun club claramente gañador na categoría...\nO Campionato Galego Junior celebrarase en Santiago de Compostela\nEste domingo, 9 de maio, celébrase en Santiago de Compostela o Campionato Galego Júnior, ou XIII Trofeo Cidade de Santiago, baixo un...


Estivemos en Mugardos no Día do Software Libre | Proxecto trasno\nEnviado por miguelbranco o mér, 09/22/2010 - 21:29\nEste pasado Sábado tivemos a sorte de estar a canda a Comunidade de O Zulo no seu Kernel 2010 celebrando o Día do Software Libre. Alí poidemos desfrutar da compaña de representantes de case todas os grupos galegos da comunidade libre.\nPola mañá tivemos ocasión de estar na presentación da distro Linux GALPon MiniNo na súa versión Aldaguaira da man dun dos seus desenvolvedores, e a vez trasnego, Miguel Bouzada.\nIgualmente, representantes dos LUGs tivemos a ocasión de participar nun foro de debate sobre do software libre. Debatemos sobre do estado da comunidade galega, da administración e a sociedade civil e do estado do software libre en xeral. Podes ver o noso debate a continuación da presentación da MiniNo nesta ligazón.\nE amais de destrutar do ambiente de do kernel 2010, fomos máis que ben acollidos polo Zulo e polo Concello de Mugardos. De feito, mirade os agasallos cos que viñemos!. Ademais da camisola de rigor deste tipo de eventos, levámonos un libro da «Historia de Mugardos» de JA. Carneiro Rey e MA. Rodríguez Vázquez.\nMoitas grazas ao Concello de Mugardos e á Comunidade do Zulo por todo!


Sede electrónica Dodro - Solicitude de licenza de segregación e parcelamento\n01:57:15 Mércores 8 de decembro 2021\nSolicitude de licenza de segregación e parcelamento\nA Solicitude de Licenza de Segregación e Parcelamento deberá presentarse para os seguintes actos de uso do solo e do subsolo:\nOs parcelamentos, segregacións ou outros actos de división de terreos en calquera clase de solo, cando non formen parte dun proxecto de reparcelamento urbanístico.\nCalquera persoa física ou xurídica que desexe obter unha licenza de segregación e parcelamento.\nSolicitude de licenza de segregación e parcelamento.\nOrdenanza fiscal nº 1, reguladora do imposto sobre construcións, instalacións e obras.\nOrdenanza fiscal nº 5, reguladora da taxa pola tramitación e expedición de documentos administrativos.\nNome: Solicitude de Licenza de Segregación e Parcelamento.


Café do libro – Brétemas\n3 de Novembro de 2007 /en Librarías/por bretemas\nAntón Castro anuncia a inauguración de La Buena Vida-Cafe del libro, unha nova libraría e espazo cultural en Madrid, aberta de doce do mediodía a doce da noite. Non coñezo nin aos promotores nin as características do espazo nin a selección dos fondos (aínda que se sinala que xunto aos libros, haberá tamén unha selección de cedés e dvds), porén o modelo café do libro, semella unha idea alternativa para afrontar a crise das librarías de cultura tradicionais. Mágoa que en Galicia non se teña ensaiado ese modelo (Couceiro de Santiago aínda pode intentalo), xa que os cafés que hai dentro da Casa do Libro de Vigo (hoxe un incómodo lugar de merendas) ou na FNAC da Coruña non posúen nin a amplitude nin o acougo nin a mínima comodidade que requiren este tipo de instalacións.\nO mellor modelo que coñezo deste tipo de cafés do libro son os Letras&Expressoes brasileiros, locais preciosos situados nos barrios de Leblon e Ipanema no Rio de Janeiro e abertas as vinte e catro horas. Á tipoloxía de libraría-tenda de discos (algo común no Brasil), únese o Cafe de Ubaldo (no segundo andar, en homenaxe ao narrador Joao Ubaldo Ribeiro, onde se pode ler, beber, petiscar…), o Café d’Antonio Torres, ou o Bar do Zira (no terceiro andar dunha das librarías, unha mestura de piano bar e espazo cultural, onde se realizan presentacións e concertos) ou unha tabacaría (especializada en charutos habanos). Un modelo o de Expressoes a ter moi en conta á hora de montar unha libraría de nova fasquía. O problema maior é a grande cantidade de espazo que requiren…, mais ese é outro cantar.\nhttps://bretemas.gal/wp-content/uploads/2014/03/cafe-libro-logo-web-2.jpg 200 400 bretemas https://bretemas.gal/wp-content/uploads/2018/09/logobr2-2.png bretemas2007-11-03 17:17:002007-11-03 17:17:00Café do libro